لیبی-نین باش ناظیری عبدالحمید الدبیبه اؤلکه‌نین دوغوسونداکی قانون‌سوز قوه‌لرین لیدری خلیفه خفترین میلیس‌لری‌نین مانع اولماسی نتیجه‌سینده بو گون بنغازی شهرینه رئاللاشدیراجاغی سفرینی لغو ائدیب.
لیبی حکومت منبع‌لریندن آلینان معلوماتا گؤره، پایتاخت طرابلس-ون میتیگا هاوا لیمانیندان بنغازی-یه گئتمک اوچون یولا چیخماق ایسته‌ین باش ناظیر عبدالحمید الدبیبه خفتر میلیس‌لرینین بنغازی هاوا لیمانینی باغلاماسی نتیجه‌سینده سفرینی لغو ائده‌رک هاوا لیمانیندان آیریلیب.
عبدالحمید الدبیبه نین کابینه ایله رئاللاشدیراجاغی سفرینده کابینه ییغینجاغینی بنغازی-ده کئچیرمه‌سی، بعضی قوروم‌لاری و بؤلگه‌لری زیارت ائتمه‌سی و وطنداش محاربه‌سی نتیجه‌سینده ضرر گؤرموش یئرلرین وضعیتینی آراشدیرماسی گؤزلنیلیردی.
5  فوریه بیرلشمیش میللت‌لر تشکیلاتی‌نین رهبرلیگی ایله سوئیس-ین بیر آرایا گلن لیبی سیاسی دیالوگ فورومو عضو‌لری‌نین سسوئرمه‌سی نتیجه‌سینده اؤلکه‌ده 24 دسامبر 2021-جی ایلده کئچیریلمه‌سی پلان‌لاش‌دیریلان سئچکی‌لره قدر پرئزیدنت‌لیک شوراسی رهبرلیگینه محمد المنفی باش ناظیر اولا‌راق دا عبدالحمید الدبیبه سئچیلمیشدی.
